4 i l SELMUN San Pawl kien dahru lejna fuq il-Gżejjer, u fuq Selmun żiffa ħelwa tar-rebbiegħa kienet ħiemda titliegħeb ġot-trofof xagħar ma' wiċċek ħelu. Ma' truf l-irdum fuq il-ħurtan u l-ingliża w is-sagħtar kobob kien hemm imferrxa l-kliem ta' fommi idur madwarna fuq ġwienaħ ħfief ta' friefet bojod. U l-mewġ ta' nifs minn sidrek tiela' ħassejt bil-mod ma' wiċċi jfewweġ id-diwi ħiemed f'anestesija ta' ħolma ddub minn xfar idejja. DUN KARM -— IL-POEZIJI MIGBURA' Edizzjoni kritika ta' Oliver Friggieri M'hemmx dubju li-Dun Karm Pssila, il-poeta nazzjonali Malti, nuwa figura importanti ħafna, fl-istorja, tal-letteratura Maltija. Għal bosta snin il-poeżiji tiegħu baqgħu mxerrdin 'l hawn u 'l hinn f'kotba qodma li ma baqgħux fl-idejn, f'rivisti rari, f'gazzetti u f'fuljetti li dit- fiċli jinstabu, kif ukoll f'manuskritti. Għall-ewwel darba fl-istorja tal- poeżija Maltija, il-poeżiji ta' Dun Karm inġabru minn Oliver Friggieri f edizzjoni kritika mogħnija mhux biss bil-poeżiji miġburin fiimkien iżda wkoll bi studji u b'appendiċi dwarhom. DUN KARM — IL-POEŻIJI MIĠBURA huwa volum tassew mill- isbaħ ippubblikat minn Karmen Mikallef Buħaġar u mill-Klabb Kotba Maltin. Id-disinn tal-qoxra hu magħmul minn Emvin Cre- mona, U l-ktieb hu mitbugħ bl-offset għand l-Interprint Ltd. Il-volum ħareġ f'edizzjoni b'qoxra iebsa jew illegata (hardbound), u f'edizz- joni b'qoxra ratba jew paperback. Il-ħruġ ta' dan il-ktieb importanti kien wieħed mill-avvenimenti ewlenin ipprogrammati għal matul it- Tieni Fiera Internazzjonali tal-Ktieb li saret f'Dar il-Mediterran, Valletta, bejn is-17 u l-21 t'April 1980. Dun Karm — Il-Poeżiji Miġbura ġie ppreżentat uffiċjalment lill-pubbliku matul programm rmużiko- letterarju li sar fil-post imsemmi fit-18 t'April u li attenda għalih l- Onor, Ministru ta' l-Edukazzjoni Philip Muscat.